Съюза през разследвания период.
 (216)
 Вносът от Русия е намалял с 1 % през разглеждания период и неговият пазарен дял е отбелязал спад през 2018 г. и 2019 г., преди да се увеличи през разследвания период до същите равнища като през 2017 г., а именно 1,2 %. Средната цена на вноса от Русия е била по-висока през 2017 г. и 2018 г. и по-ниска през 2019 г. и през разследвания период от цените на вноса от засегнатите държави.
 (217)
 Вносът от Кувейт е намалял с 21 % между 2018 г. и разследвания период (през 2017 г. е нямало внос от Кувейт), като пазарният му дял през същия период е намалял от 0,7 % на 0,6 %. Средните цени на вноса от Кувейт са били по-ниски от цените на вноса от засегнатите държави.
 (218)
 Вносът от други трети държави и техният пазарен дял са намалели почти наполовина по време на разглеждания период, като са достигнали пазарен дял от 2,7 % през разследвания период. През целия разглеждан период цените на вноса от други трети държави са били по-високи от цените на вноса от засегнатите държави.
 (219)
 Въз основа на това Комисията стигна до временното заключение, че промените във вноса от други държави биха могли да окажат само незначително въздействие върху състоянието на промишлеността на Съюза, ако въобще е имало такова.
 5.2.2. Равнище на износа на промишлеността на Съюза
 (220)
 През разглеждания период обемът на износа на производителите от Съюза се е променял, както следва:
 Таблица 12
 Равнище на износа на промишлеността на Съюза
 2017 г.
 2018 г.
 2019 г.
 Разследван период
 Общ обем на износа (в тонове)
 46 427
 29 730
 23 329
 23 743
 Индекс
 100
 66
 48
 53
 Средна цена на включените в извадката производители от Съюза (EUR/тон)
 [681—833]
 [734—898]
 [483—590]
 [343—419]
 Индекс
 100
 108
 71
 50
 Източник: включени в извадката производители от Съюза и проверени отговори на въпросника, представени от жалбоподателя
 (221)
 Техният износ е представлявал средно около 3 % от общото производство по време на разглеждания период, както и през разследвания период.
 (222)
 Като цяло износът на промишлеността на Съюза и нейните цени са намалели съответно с 47 % и 50 %.
 (223)
 Предвид ограничения и намаляващ дял на експортните продажби в общото производство на промишлеността на Съюза Комисията стигна до временното заключение, че равнището на износа не е допринесло за съществената вреда, понесена от промишлеността на Съюза.
 (224)
 Mitsubishi Corporation заяви, че слабото равнище на износа на промишлеността на Съюза е причина за понесената от промишлеността на Съюза вреда.
 (225)
 Комисията отхвърли това твърдение. Промишлеността на Съюза не е ориентирана към износа, тъй като търсенето на пазара на Съюза е по-високо от нейния производствен капацитет. Промишлеността на Съюза не е била ориентирана към износа и през 2017 г. и 2018 г., когато е регистрирала печалби.
 5.2.3. Продажби за собствено потребление
 (226)
 Както е посочено в таблица 1, по време на разглеждания период продажбите на промишлеността на Съюза на пазара за собствено потребление са спаднали с 28 %. Той представлява обаче сравнително малка част от общото производство на